אם כך, אשתכר, אבחר בשירה, כי היא יין וסגולה טובה, ארחיק כאלו ולעומתם אחבק אחרים, אחפור בכבד של צהרים אלה ואמלא את כבדי במשקאות משכרים.

התעוררתי מרוב גועל. אז אעמוד על ראש הארץ ומאשר אני כי התעוררתי.

בגרוני זה זוחל כמו חילזון.

לא השתנה הרבה מאז שכחנו את רגלינו בבוץ הילדות. עברנו, רצנו, אך נותרנו דבוקים.

לאט לאט נסוג צל הידידים, נעלם ואין תשובה לשאלה. כך הולכים להם עולמות וזורעים שאלות.

צפיפות חונקת ברכבת זו

צפוף עד מאד בציוויים רבים , אותם לא תכירי

בהיותי עם הפרד האינטימי שלך

ולך, לא אשיב לך עוד, ידידתי הרצינית, בוורד שהוא ממני בתור זר.

אכן, אכן, עולמי, עיניים הולכות בתוך עיניי כמו תעתועי עבר מאירים

עיניים ונשיקות

אל קולך אעלה מתוך מסוס רקב שאני בו, ומתוך החיסרון אני אדנדן בצוואר העולם

ואני אעטוף את הסיגריה שלי, אני אצבע אותה בעשבים מהגן של רוחך

כך אעלה מהגועל של העולם

כדי להקיף את מה שהוא – את

ציור על הקיר מלא עצב, אני עוקב אחריו כמה שבועות, היום רחצתי את עצבונותיו, סילקתי אבק מריסיו, היום השגתי דבר מה!

בשחור ובלבן רושם אנוכי את זכרונותי, ועמי שפע מיותר של צבעים שאיני זקוק להם

האדום הוא עריץ אותו ארחיק, אסלק כיסויים מזכרוני, הלא זכרוני הוא רחובות ושבטים של צבע,

צבע הפחד ארגמן בוהק הוא, צבע האהבה כחול בהיר, צבע התשוקה כצבע התפוז הכהה, צבע הידידות ירוק שקוף, צבע הגעגועים נע בין הצהוב לכתום, איני זקוק לצבעים, בשחור ובלבן כותב אני את זכרונותי

עם אבי מחזיק אני בספר שאיני רוצה שייגמר, וכך עשיתי עם אבו-אלעלאא׳, ניקוס, נואס ובורחס, ואת שיריו של אלמאע׳וט, למשל, שתיתי בבתי מרזח בלגימות ארוכות, בעוד אני יושב עם בלונדיניות המחייכות אלי בעוד אני נוטה ״בדמעות כחולות אל השמיים, בעוד מחפש אני מסבחה וכיסא עתיק״ כפי שאמר הוא..

..

בחדר לעתים אני שוכח את המאפרה, ומכבה את הסיגריות בתוך הכוס

וכך שותה אני חליטה נהדרת של ערק וטבק ואפר, לעתים מכה אני בראשי על ראש העולם רק כדי לטחון זוהמה בין שיני ואיני יודע מה אעשה בנחילי היצורים הרוחשים בריאותי

הצורך באהובה – זה מה שאומר האביב, כאילו נהרות של אלכוהול לא מרווים אותי, אומר הקיץ בחורף, אני הוא לגמרי זולתי, רוכב על אלף סוסים ובאותו הרגע מביא משלחות של עליצות

ממרפסת משקיף אנוכי על העולם, כהרגלי,

שומע וצוחק, ואיני בעל ידע, בשפות המגיעות אלי, איני מבין, ואינם מסמנים לי אלו

אני נכנס לאולם ריק ומכין כוס אותה אשתה במהירות כדי שלא יחמוק ממני החיזיון, מביט אני בסימנים וחוזר לשתות ולעשן ולצחוק עם עצמי בשפת האם, אלך למרפסת וראשים ראשים מסמנים לי – בוא בוא, מי זה?

מהקומה האלף, אם ארכין את ראשי הייתי מכיר אותם ללא ספק

המכוניות נעלמות, הזרועות נעלמות, השפות נעלמות, במרפסת בלילה השוחה באורות של גורדי-שחקים הרחק הרחק

עקרב החיים עתיד לעקוץ אותך, תתפתל בכאבים ותצחק כמשוגע, תיכשל בצעדיך, ריסיך ירעדו ומלחמות יתחוללו בעיניך

תחזור ללא כיוון, תבכה כפי שעשית בצהריים אלה ובליל אמש, תרגש ותזוע, ותכלול את רוחך עם כל אותיות השן, תחיה עם עבר הלועס אותך בשיניך שלך

מתוך עצבונות שאותם כותב העולם אני אצא ואכתוב את חלומותי

אני כותב כדי למחוק מחר הכל